Mîrektiya Baban

thumb
Baban (1649-1850) mîrgeheke (îmareteke) kurdî bû, navê wê ji navê malbata Baban hatiye. Yekemîn serdarê mîrgeha Baban Ehmedê Feqî bû. Piştî wî Baba Silêman hat- mîrê Şehrezûr. Baba Silêman sînorên mîrnişîna xwe fereh kir û gihande Kerkûkê. Piştî wî Silêman Paşa hat û sînor ferehtir kirin û gihande Koyê, Xaneqînê, Hewlêrê û Herîrê, Altûn Koprî û Bedrê û heta çend navçeyên Rojhilata Kurdistanê (Kurdistana Îranê). Rêvebiriya Baban di wê demê de ji navçeya Qele Çiwalan dibû. Di 1781'a de, bajarê Silêmaniyê nû ava bûbû û paytext bi seroketiya Mihemed Paşa Baban çû wir. Baban gelek berberî kişand bi mîrnişînên kurdî yên dorûbera xwe re, weke bi Soran re, Erdelan re, Behdînan û Botan re û herweha berxwedan li dijî desthilatiya împeratoriya Osmanî kir. Baban li ser destê Osmaniyan roxiya di dema Ehmed Paşa de di şerê dawîn de nêzikî Koyê di sala 1847'a. Di sala 1850'ê de, Mîrê Baban ê dawîn Ebdullah Paşa dev ji Silêmaniyê berda û çû.

 Serdarên Mîrgeha Baban 

 Feqî Ehmed, 1649-1670
 Baba Silêman, 1670-1703
 Xana Muhemmed Paşa, 1721-1731
 Xalid Paşa, 1732-1742
 Salim Paşa, 1742-1754
 Silêman Paşa, 1754-1765
 Muhemmed Paşa, 1765-1775
 Ebdella Paşa, 1775-1777
 Ehmed Paşa, 1777-1780
 Mehmûd Paşa, 1780-1782
 Ibrahîm Paşa, 1782-1803
 Abdurrehman Paşa, 1803-1813
 Mehmûd Paşa, 1813-1834
 Silêman Paşa, 1834-1838
 Ehmed Paşa, 1838-1847
 Ebdella Paşa, 1847-1850

 Malbat 
 Malbata Babaniyan

Kategorî:Dewlet û herêmên ku di 1850an de hilweşiyan
Kategorî:Dîroka Kurdistanê
Baban
Kategorî:Welatên berê yên li rojavayê Asyayê
Kategorî:Xanedanên kurdan